

**  **

**Centrum voľného času, Hutnícka 18, Spišská Nová Ves**

Mestské kultúrne centrum, Radničné námestie, Spišská Nová Ves

ZUŠ J.Fabiniho 1, Spišská Nová Ves

Riaditeľstvám

ZŠ, ZUŠ, 8.roč.Gymnáziám

v okrese Spišská Nová Ves

**10.03.2022**

**30. ROČNÍK CELOSLOVENSKEJ SPEVÁCKEJ SÚŤAŽE DETÍ V INTERPRETÁCII SLOVENSKEJ ĽUDOVEJ PIESNE**

**„SLÁVIK SLOVENSKA 2022“**

****

Vážení pedagógovia, milí priatelia a milí naši slávici, na základe nespočetných ohlasov v prospech unikátneho projektu – speváckej súťaže Slávik Slovenska, ktorý trvá 30 rokov a ktorý treba udržiavať a ďalej rozvíjať sa Výkonný výbor súťaže rozhodol po dvoch rokoch odmlčania spustiť ďalší ročník tejto celoslovenskej speváckej súťaže.

Prosíme všetkých, ktorí sa spolu s nami rozhodnú pokračovať v krásnej tradícii najstaršieho speváckeho podujatia v ére samostatného Slovenska, aby sa v podmienkach prísnych proti pandemických opatrení podieľali na príprave a spoluorganizácii podujatia.

Umožnime deťom návrat do neopakovateľnej súťažnej atmosféry najmilšej speváckej súťaže na Slovensku a umožnime im aj v tejto zložitej dobe zažiť kus krásy, napätia a vytvoriť pre ne priestor na rozvíjanie ich talentov! Pripomíname zároveň, že pre Slávika Slovenska 2022 zostáva v platnosti repertoár súťažných piesní uverejnený v Spevníčku Slávika Slovenska 2020!

Výkonný výbor SS zároveň ďakuje všetkým organizátorom základných (školských) kôl Slávika Slovenska 2021 a pripomína, že výsledky všetkých **už realizovaných** základných kôl, ktoré sa uskutočnili do 5. októbra 2021, zostávajú v platnosti a plynulo prechádzajú do budúceho roka 2022.

1.

**Ministerstvo školstva, vedy, výskumu a športu Slovenskej republiky**

Občianske združenie SLÁVIK SLOVENSKA

VYHLASUJE

jubilejný **30. ročník** celoštátnej speváckej súťaže detí a mládeže v interpretácii ľudovej piesne

**„SLÁVIK SLOVENSKA 2022**

****

**PROPOZÍCIE**

Slávik Slovenska 2022 (ďalej SS 2022) sa bude konať v mesiacoch **marec 2022 – máj 2022**. Súťaže sa môžu zúčastniť všetci žiaci základných škôl (ďalej ZŠ), osemročných gymnázií a základných umeleckých škôl (ďalej ZUŠ) na Slovensku, v troch kategóriách:

**A/ v I. kategórii súťažia žiaci nultých, prvých až tretích ročníkov ZŠ a žiaci ZUŠ**

**B/ v II. kategórii súťažia žiaci štvrtých až šiestych ročníkov ZŠ, resp. prvých ročníkov osemročných gymnázií a žiaci ZUŠ**

**C/ v III. kategórii súťažia žiaci siedmych až deviatych ročníkov ZŠ, resp. druhých až štvrtých ročníkov osemročných gymnázií a žiaci ZUŠ**

**Žiaci, ktorí reprezentujú svoje ZUŠ, sa do súťažných kategórií zaraďujú podľa nimi navštevovaných školských ročníkov ZŠ a osemročných gymnázií (viď body A-C)**

Súťažiaci v I., II. a III. kategórii sú povinní spievať dve piesne. Podmienkou je, aby jedna z piesní pochádzala zo Spevníčka SS 2020 a mala aspoň dve slohy. Druhú pieseň si súťažiaci v I., II. a III. kategórii volia podľa vlastného výberu, prípadne po dohovore s pedagógom alebo rodičom, t. j. pieseň, ktorú radi spievajú. Piesne musia obsahovať aspoň dve slohy. Nie je proti pravidlám súťaže, ak si súťažiaci v I., II. a III. kategórii vyberú obe piesne zo Spevníčka SS 2020.

**ZVLÁŠTNE USTANOVENIE**! Víťazi predchádzajúcich ročníkov, t. j. zlatí Slávici Slovenska v I., II., a III. kategórie, sa vo svojich kategóriách môžu súťaže zúčastniť iba raz! Toto ustanovenie sa však víťazov I. a II. kategórie netýka v prípade, ak postúpili z nižšej do vyššej súťažnej kategórie. V prípade III. kategórie však platí, že víťazi, t. j. zlatí Slávici Slovenska III. kategórie, sa súťaže môžu zúčastniť iba raz!

***Školské kolá:***

●Školské kolá súťaže Slávik Slovenska 2022, ktoré organizujú jednotlivé školy sa uskutočnia najneskôr do ***25*.*apríla 2022,*** kde je možné, aby *výsledky* všetkých **už realizovaných** základných kôl, ktoré sa uskutočnili do 5. októbra 2021, *zostali* v platnosti a plynulo prechádzajú do budúceho roka 2022, alebo si školy zorganizujú nové školské kolá.

● Porotu pre školské kolo vymenúva riaditeľ ZŠ, gymnázia alebo ZUŠ. Súťažiaci súťažia v speve dvoch piesní, z ktorých jedna je zo spevníčka Slávik Slovenska 2020 a druhá ľubovoľná ľudová, alebo obidve zo spevníka. Jedna pieseň je pomalá a druhá rýchla. Tóniny, v ktorých sú piesne v Spevníčku uvedené, nie sú záväzné. Možno ich prispôsobiť hlasovým danostiam súťažiacich.

● Do obvodného kola postupujú iba víťazi školského kola z I., II. a III. kategórie. Mená víťazov je potrebné nahlásiť najneskôr do ***25.apríla 2022*** príslušnému CVČ na adresu:

Centrum voľného času, Hutnícka 18, 052 01 Spišská Nová Ves

e-mail: [cvcsnv.klaudiabigosova@gmail.com](mailto:cvcsnv.klaudiabigosova@gmail.com)

Centrum voľného času , SNP 39, 053 41 Krompachy,

e-mail: cvcprima@gmail.com

2.

***Obvodné kolá:*** organizujú príslušné Centrá voľného času

***Obvodné kolo Spišská Nová Ves –* ZŠ OKOLIE Spišská Nová Ves *dátum: 27.4.2022 o 9,00 hod.*** Miesto: **ZUŠ J.FABINIHO SPIŠSKÁ NOVÁ VES**

***Obvodné kolo Spišská Nová Ves –* ZŠ MESTO Spišská Nová Ves** ***dátum: 28.4.2022 o 9,00 hod.***

Miesto: **ZUŠ J.FABINIHO SPIŠSKÁ NOVÁ VES**

***Obvodné kolo Krompachy*** ***dátum: 27.4.2022 o 9,00 hod.***

Miesto: **ZUŠ KROMPACHY**

● cestovné náklady spojené so súťažou hradí vysielajúca organizácia

● do okresného kola postupujú prví traja víťazi obvodných kôl z I.,II., a III. kategórie.

● každý účastník súťaže má povinnosť zabezpečiť si prekrytie horných dýchacich ciest počas celého trvania súťaže, nakoľko účastníci súťaže sú z rôznych ZŠ a miest

● v prílohe zasielame tlačivo „Písomne vyhlásenie o bezpríznakovosti“ – pri prezentácii odvozdá súťažiaci, pedagóg, hudobný doprovod

● v prihláške je potrebné uviesť kontakt na zodpovedného pedagóga pre Slávik Slovenska 2022

/ meno a priezvisko, e-mail, tel.kontakt /

● **po doručení tohto emailu je potrebné poslať potvrdzujúci email na adresu:** [cvcsnv.klaudiabigosova@gmail.com](mailto:cvcsnv.klaudiabigosova@gmail.com), kde je potrebné uviesť kontakt na zodpovedného pedagóga pre Slávik Slovenska 2022 / meno a priezvisko, e-mail, tel. kontakt /

***Okresné kolo:***

***Každý účastník okresného kola súťaží s dvoma piesňami, jedna z nich je povinná zo Spevníčka Slávik Slovenska 2020. Súťažiaci v okresnom kole musia mať hudobný sprievod pri jednej z interpretovaných piesní. Ďalšiu pieseň súťažiaci interpretujú bez hudobného sprievodu.***

Do krajského kola postupujú len víťazi okresného kola v I.,II. a III.kategórii. Ich náhradníkmi sú súťažiaci, ktorí sa umiestnili na 2.mieste.

Okresné kolo sa uskutoční ***11.mája 2022 o 9,00 hod.* v koncertnej sále REDUTY v Spišskej Novej Vsi**.

Pozvánku do okresného kola dostanú víťazi jednotlivých kategórii hneď po vyhodnotení obvodného kola.

Oznamy o zmenách podujatia budú uverejnené na webovej stránke CVČ: www.cvcsnv.sk

***Krajské kolá*** speváckej súťaže SS 2022 sa uskutočnia najneskôr **do 1.júna 2022.**

***Finálové kolo:***

Celoslovenské národné finálové kolo a galakoncert víťazov jubilejného 30. ročníka speváckej súťaže detí v interpretácii slovenskej ľudovej piesne SS 2022 organizuje Slávik Slovenska, občianske združenie, s ďalšími spoluorganizátormi **25.júna 2022**

Spevníčky SS 2020 s povinným repertoárom piesní si školy alebo súťažiaci môžu ešte doobjednať na adresách: **ares@ares.sk**, **casopisy@ares.sk** alebo [**predplatne@slposta.sk**](mailto:predplatne@slposta.sk)

Vybavuje: Klaudia Bigošová v.r. PhDr.Ľubica Šefčíková v.r.

riaditeľka CVČ

3.

**P r i h l á š k a**

**do obvodného kola speváckej súťaže**

**„S l á v i k  S l o v e n s k a  2 0 2 2“**

(zaslať do príslušného CVČ najneskôr **do 25. apríla 2022**)

na adresu: [cvcsnv.klaudiabigosova@gmail.com](mailto:cvcsnv.klaudiabigosova@gmail.com)

***Základná škola ( ZUŠ, 8.roč.Gymn.)***...........................................................................................

***Meno víťaza*** **I. kategórie**.......................................................................................................... trieda.......................

***Názov piesne*:**  **1** ..............................................................................

**2** ..............................................................................

***Meno víťaza:*** **II.kategórie**:...................................................................................................... trieda: .....................

***Názov piesne:***  **1** ..............................................................................

**2** ..............................................................................

***Meno víťaza:*** **III.kategórie**...................................................................................................... trieda: .....................

***Názov piesne:***  **1** .............................................................................

**2** ............................................................................

Zodpovedný pedagóg: .............................................................................

tel.kontakt: ............................................ e-mailová adresa:.........................................................

.........................................................

Riaditeľ ZŠ, ZUŠ,8.roč.Gymnázium

**Písomné vyhlásenie o bezpríznakovosti**

*Písomné vyhlásenie o bezpríznakovosti sa predkladá s cieľom zabezpečiť bezpečné prostredie v školách a školských zariadeniach za účelom zaistenia bezpečnosti a ochrany zdravia detí a žiakov podľa § 152 písm. c) zákona č. 245/2008 Z.z. .o výchove a vzdelávaní, a tak zachovať prezenčnú výučbu a minimalizovať riziko prerušenia výučby v triede.*

|  |  |
| --- | --- |
| Meno a priezvisko dieťaťa/žiaka |  |
| Dátum narodenia dieťaťa/žiaka |  |
| Adresa trvalého pobytu dieťaťa/žiaka |  |

Meno a priezvisko zákonného zástupcu dieťaťa/žiaka\*: ..........................................................................................

\*vypĺňa sa len v prípade neplnoletého dieťaťa/žiaka

Podľa § 144 ods.7 písm. d) zákona č.245/2008 Z.z. vyhlasujem, že: (označte „X“)

□ **dieťa/žiak** **nemá ani jeden z nasledujúcich príznakov**: neprimeraná únava, bolesť hlavy a tela, zvýšená telesná teplota, kožná vyrážka, známky ochorenia dýchacích ciest (nádcha, bolesť hrdla, strata čuchua chuti, kašeľ, sťažené dýchanie), známky ochorenia tráviaceho traktu (bolesť brucha, vracanie, hnačka),

**□** regionálny úrad verejného zdravotníctva ani lekár všeobecnej zdravotnej starostlivosti pre deti a dorast  **dieťaťu/žiakovi nenariadil karanténne opatrenie**,

□ dieťa/žiak **nebol v priebehu ostatných 7 dní v úzkom kontakte[[1]](#footnote-1) s osobou pozitívnou na ochorenie**

**COVID-19**,[[2]](#footnote-2)

□ **v prípade ak dieťa/žiak bol za posledných 14 dní v zahraničí**:

a má **menej ako 12 rokov**

□ si spolu s osobami žijúcimi v spoločnej domácnosti po vstupe na územie Slovenskej republiky splnili povinnosti domácej izolácie 14 dní, alebo obdržali negatívny výsledok PCR testu po 5-tom dni domácej izolácie, alebo si uplatňujú status plne zaočkovaných osôb[[3]](#footnote-3),.

a má **viac ako 12 rokov**:

□ si po vstupe na územie Slovenskej republiky splnil povinnosť domácej izolácie 14 dní, alebo obdržal negatívny výsledok PCR testu po 5-tom dni domácej izolácie, alebo si uplatňuje status plne zaočkovanej osôby3.

**Zároveň svojim podpisom potvrdzujem, že dieťa/žiak:** ..................................................................

je negatívne testovaný za posledných 5 dní (vrátane samotestovania v domácom prostredí)

je plne zaočkovaný, alebo zaočkovaný 1. dávkou do 180 dní od prekonania ochorenia COVID-19

prekonal ochorenie COVID-19 za posledných 180 dní

**Som si vedomý, že v prípade zmeny zdravotného stavu a prejavovania vyššie uvedených príznakov ochorenia dieťa/žiak musí zostať doma a nemôže navštevovať školu**. Rovnako som si vedomý(á) právnych následkov v prípade nepravdivého vyhlásenia, najmä som si vedomý(á), že by som sa dopustil(a) priestupku podľa § 21 ods. 1 písm. f) zákona č. 372/1990 Zb. o priestupkoch

V ................................. dňa ................... ........................................................................................

podpis

(zákonný zástupca/plnoletý žiak)

1. úzky kontakt sa štandardne považuje pri osobe, ktorá mala osobný kontakt s prípadom COVID-19 do dvoch metrov dlhšie ako 15 minút, alebo fyzický kontakt s prípadom COVID-19, alebo nechránený priamy kontakt s prípadom COVID-19 v uzavretom prostredí dlhšie ako 15 minút, alebo činnosť pracovníka prvej línie (zdravotníci, hasiči, policajti a pod.) alebo inej osoby poskytujúcej starostlivosť prípadu COVID-19 bez použitia odporúčaných osobných ochranných prostriedkov (OOP). Za úzky kontakt sa nepovažuje osoba, ktorá v zmysle definície aktuálne platnej vyhlášky ÚVZ SR nie je považovaná za úzky kontakt (štandardne osoba plne zaočkovaná alebo osoba, ktorá prekonala COVID-19). [↑](#footnote-ref-1)
2. pracovníci “prvej línie” (zdravotníci, hasiči, policajti a pod.) sa vyjadrujú len k príznakom akútneho ochorenia svojho dieťaťa/žiaka a k nariadeniu karantény. [↑](#footnote-ref-2)
3. za plne očkovanú osobu sa považuje osoba: **a)** najmenej 14 dní ale nie viac než 12 mesiacov po aplikácii druhej dávky očkovacej látky proti ochoreniu COVID-19 s dvojdávkovou schémou, **b)** najmenej 21 dní ale nie viac než 12 mesiacov po aplikácii prvej dávky očkovacej látky proti ochoreniu COVID-19 s jednodávkovou schémou, alebo **c)** najmenej 14 dní a nie viac než 12 mesiacov po aplikácii prvej dávky očkovacej látky proti ochoreniu COVID-19, ak bola prvá dávka očkovania proti ochoreniu COVID-19 podaná v intervale do 180 dní od prekonania ochorenia COVID-19. [↑](#footnote-ref-3)